作者:李曾伯
標題:賀新涼・賀新郎
內容:曉聽平安報。信荊州、古今形勝，金湯天造。落日峴山陳跡在，依舊大堤芳草。嘆紫塞、黃塵未掃。水合水生來又去，賴胡雛、猶畏熊當道。薇柳戌，甚時了。乞身屢上盞天表。感恩深、丁寧帝語，許同芳召。自愧黔驢無伎倆，桑土綢繆盍早。空手袖、劍鋒懊惱。要膾鯨鯢封京觀，願漢庭用壯臣年老。毋更取，仲華笑。